**Ministru kabineta noteikumu projekta**

**„Oficiālās elektroniskās adreses informācijas sistēmas noteikumi”
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Oficiālās elektroniskās adreses informācijas sistēmas noteikumi” (turpmāk – noteikumu projekts) izstrādāts atbilstoši Oficiālās elektroniskās adreses likuma 7. panta trešajā daļā, 8. panta piektajā daļā, 11. panta ceturtajā daļā, 14. panta otrajā daļā, 16. panta otrajā daļā noteiktajiem deleģējumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Oficiālā elektroniskā adrese (turpmāk – E-adrese) kā valsts pārvaldē vienots risinājums tiek ieviests, lai elektroniskā vidē nodrošinātu garantētu, drošu un ērtu oficiālo saziņu starp valsts iestādēm un privātpersonām, tai skaitā, to nodrošinot vienotas sistēmas ietvaros. E-adreses risinājumu nodrošinās E-adrešu informācijas sistēma – E-adreses konta lietotājam droša un uzticama elektroniskās saziņas un elektronisko dokumentu aprites vide. E-adreses risinājuma 1. kārta tiks veidota uz Valsts pārvaldes pakalpojumu portāla Latvija.lv (turpmāk – portāls) klienta darba vietas un Valsts informācijas sistēmu savietotāja bāzes.Privātpersonai tiek radīta viena elektroniskā vide, kurā tā saņem visu viņai pienākošo korespondenci no valsts iestādēm, neatkarīgi no tā, kura valsts iestāde un kādā jautājumā vēlas sazināties ar privātpersonu, un neatkarīgi no tā, vai līdz šim šāda saziņa notika citas elektroniskās sistēmas ietvaros, vienlaikus nodrošinot analogu ierakstītai, pa pastu sūtītai vēstulei. Līdz ar to privātpersonai tiek radīta elektroniskā vide, kurā viņa var saņemt visu tai pienākušo korespondenci no valsts iestāžu puses, un privātpersonai nav nepieciešams ielogoties citās valsts informācijas  sistēmās ar mērķi pārliecināties, vai viņai nav atsūtīts kāds dokuments. Aktivizējot E-adreses kontu, persona deklarē, ka saziņu ar iestādēm tā vēlas organizēt tikai elektroniskā veidā (E-adresē), līdz ar to iestādēm ir pienākums visu korespondenci (gan papīrā sūtīto, gan citās informācijas sistēmā esošo), sūtīt uz E-adresi. E-adreses sistēma ir koplietošanas risinājums, kas obligāti izmantojams oficiālajai paziņošanai elektroniskā vidē. E-adreses izmantošana būs obligāta valsts iestādēm, tiesību subjektiem, kas reģistrēti Uzņēmumu reģistra reģistros (turpmāk – reģistros reģistrēts tiesību subjekts) un rezerves karavīriem. Ja būs aktivizēts E-adreses konts, valsts iestādes un privātpersona varēs elektroniski sazināties un nosūtīt elektroniskos dokumentus, izmantojot E-adresi. Valsts iestādes turpmāk varēs elektroniski sazināties un nosūtīt elektroniskos dokumentus, izmantojot atbilstošu valsts informācijas sistēmu, vienlaikus nodrošinot saziņas un dokumenta pieejamību E-adreses kontā. Iedzīvotāju reģistrā reģistrētas fiziskas personas no 14 gadu vecuma un reģistros nereģistrētas personas (kas nav reģistrētas Uzņēmuma reģistra reģistros, bet ir reģistrētas Valsts ieņēmumu dienesta nodokļu maksātāju reģistrā) E-adresi varēs izmantot brīvprātīgi. E-adrese sāks darboties no 2018. gada 1. jūnija, kad obligāti E-adrese jāsāk izmantot rezerves karavīriem un valsts iestādēm, izņemot tiesas, zvērinātus tiesu izpildītājus un maksātnespējas procesa administratorus. Tiesām, kas izskata civillietas, krimināllietas, administratīvās lietas un administratīvo pārkāpumu lietas, Latvijas Republikas Satversmes tiesai, kā arī zvērinātiem tiesu izpildītājiem un maksātnespējas procesa administratoriem E-adrese obligāti būs jāsāk izmantot no 2020. gada 1. janvāra. Reģistros reģistrēts tiesību subjekts E-adresi brīvprātīgi varēs izmantot vienu gadu no 2019. gada 1. janvāra līdz 31. decembrim, taču sākot ar 2020. gada 1. janvāri E-adreses lietošana reģistros reģistrētam tiesību subjektam būs obligāta sarakstei ar valsts iestādēm.**Noteikumu projekta I. nodaļa** nosaka noteikumu projektu darbības jomu. **Noteikumu projekta II. nodaļa** nosaka E-adreses informācijas sistēmas drošības un tehniskās prasības. E-adreses informācijas sistēma ir noteikta kā paaugstinātas drošības sistēma atbilstoši Ministru kabineta 2015.gada 28.jūlija noteikumiem Nr.442 „Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”.Šīs nodaļas būtība ir noteikt nosacījumu kopumu, lai E-adreses informācijas sistēma būtu droša dokumentu apritei un drošības pārvaldība tiktu organizēta atbilstoši Latvijas nacionālajam standartam LVS:ISO/IEC 27001:2014L. Vienlaikus tiek norādīti arī E-adreses informācijas sistēmas pārziņa pienākumi un tiesības, lai nodrošinātu E-adreses informācijas sistēmas darbību. Savukārt E-adreses informācijas sistēmas tehniskās prasības nosaka E-adreses konta piekļuves nosacījumus, kā arī prasības datu pārraides kanālam. E-adreses sistēmas pieejamība darba dienās E-adreses informācijas sistēmas pārziņa darba laikā tiek nodrošināta 99% mēnesī no E-adreses informācijas sistēmas darbības laika, savukārt pārējā laikā – 97% mēnesī no E-adreses informācijas sistēmas darbības laika. E-adreses sistēma nodrošina elektronisko dokumentu un saziņas (turpmāk – ziņojumi) aizsardzību pret satura nemainīgumu, ziņojumu automatizētu aizsardzību pret vīrusiem, E-adreses konta lietotāja piekļuves kontroles mehānismu, kā arī auditācijas pierakstu veikšanu, lai E-adreses konta lietotājs vai E-adreses informācijas sistēmas administrators, kas veicis kādas darbības E-adreses informācijas sistēmā, nevar noliegt šādu darbību veikšanu faktu. E-adreses informācijas sistēmas administrators ir sistēmas lietotājs (darbinieks), kas nodrošina sistēmas uzturēšanu. E-adreses informācijas sistēmas darbība balstās uz tādiem datu pārraides kanālu nosacījumiem kā personas datu šifrēšana, stipras šifrēšanas algoritmu un drošas atslēgas lietošana, šifrēšanas atslēgu pārvaldības procedūru nodrošināšana un aizsargāšana. **Noteikumu projekta III. nodaļa** izvirza prasības par E-adreses sistēmas programmsaskarni un tās izmantošanas prasībām. Piekļuve E-adreses kontam tiks nodrošināta divos veidos: programmsaskarnes veidā un tīmekļa vietnē. Tiks paredzēts, ka programmsaskarnes varēs izmantot valsts iestāde un reģistros reģistrēts tiesību subjekts. Izmantojot Valsts reģionālās attīstības aģentūras pārziņā esošo Valsts informācijas sistēmas savietotāja funkcionalitāti, programmsaskarni varēs izmantot divos veidos: 1. Publiskās pārvaldes dokumentu pārvaldības sistēmu integrācijas vides programmsaskarni jeb dokumentu integrācijas vidi (turpmāk – DIV). DIV ir jau eksistējošs risinājums, kas nodrošina garantētu un aizsargātu dokumentu apriti starp valsts iestādēm. Detalizēta informācija pieejama Valsts informācijas sistēmu savietotāja (turpmāk – VISS) portālā, tīmekļa vietne: [https://viss.gov.lv/lv/Informacijai/Dokumentacija/ Koplietosanas\_ komponentes/Dokumentu\_integracijas\_vide](https://viss.gov.lv/lv/Informacijai/Dokumentacija/%20Koplietosanas_%20komponentes/Dokumentu_integracijas_vide)
2. tīmekļa pakalpi (elektronisko dokumentu krātuves programmsaskarni). Tas ir eksistējošs risinājums, kas jau pašlaik nodrošina Valsts sociālās apdrošināšanas aģentūras lēmumu nosūtīšanu uz portāla klienta darba vietu. Programmsaskarne ir aprakstīta VISS portālā. Saskarnes apraksts Elektronisko dokumentu kataloga (turpmāk – EDK) servisa ārējās saskarnes projektējumā un integrācijas instrukcijā pieejams VISS portālā, tīmekļa vietne: [https://viss.gov.lv/lv/Informacijai/Dokumentacija/ Koplietosanas\_komponentes/Elektronisko\_dokumentu\_ kratuve](https://viss.gov.lv/lv/Informacijai/Dokumentacija/%20Koplietosanas_komponentes/Elektronisko_dokumentu_%20kratuve)

Ja noteiktas personas izmanto programmsaskarni piekļuvei E-adreses kontam, šīs personas ir atbildīgas par savas informācijas sistēmas drošības un tehnisko prasību, kā arī normatīvo aktu par valsts informāciju sistēmu un informāciju tehnoloģiju drošību ievērošanu. E-adreses sistēmas pārzinis nav atbildīgs par iespējamajiem zaudējumiem trešajām personām vai par informācijas zudumiem, vai par datu nonākšanu pie trešajām personām, kas rodas valsts iestāžu un reģistros reģistrēta tiesību subjekta informācijas sistēmu darbību dēļ.Valsts iestādēm, kurām nav dokumentu vadības sistēmas vai nav lietderīgi integrēt savu lietvedības vai biznesa sistēmu ar programmsaskarnēm, lai piekļūtu E-adreses kontam, varēs izmantot drošu attālinātas piekļuves lietotāja saskarni, kas būs pieejama, izmantojot tīmekļa pārlūkprogrammu, izmantojot VISS portāla tīmekļa vietnes [www.viss.gov.lv](http://www.viss.gov.lv) funkcionalitāti. Šādā gadījumā valsts iestādei papildus izmaksas neradīsies. Ar lietotāju saskarnes risinājumu būs nodrošināts dokumentu, kas sūtīts izmantojot E-adresi, nepieciešamais minimālais apstrādes atbalsts. Pašvaldības, kurās darbojas Valsts un pašvaldību vienotie klientu apkalpošanas centri un kuras izmanto Vienoto klientu apkalpošanas centru pakalpojumu vadības sistēmu, E-adresei varēs piekļūt, izmantojot Vienoto klientu apkalpošanas centru pakalpojumu vadības sistēmu. E-adreses sistēmā pieslēgums E-adreses kontam tiks nodrošināts centralizēti un pašvaldībām nebūs jāveic papildus ieguldījumi. Šo risinājumu attiecīgās pašvaldības varēs izmantot, lai piekļuvi E-adreses kontam nodrošinātu arī savām iestādēm un kapitālsabiedrībām.Savukārt privātpersonām (fiziskai personai, reģistros nereģistrētai personai vai reģistros reģistrētam tiesību subjektam, kas neizmantos programmsaskarnes piekļuvi) piekļuve E-adreses konta tiks nodrošināta, izmantojot portāla funkcionalitāti. **Noteikumu IV. nodaļa** nosaka E-adreses izveides un tā konta aktivizēšanas kārtību, kā arī nosacījumus par E-adreses anulēšanu vai tā konta deaktivizāciju. E-adreses sistēmas pārzinis nodrošina iespēju elektroniski pieteikties E-adreses izveidei portālā, ievērojot, ka persona E-adreses izveidei izmanto kvalificētus personas elektroniskos līdzekļus; apliecina par E-adreses informācijas sistēmas noteikumu iepazīšanos, kā arī piekrīt personas datu apstrādei E-adreses informācijas sistēmā. Iespēja pieteikties elektroniski tiks nodrošināta tām personām, kurām E-adreses lietošana nav obligāta, tas ir, fiziskām personām, reģistros nereģistrētām personām, kā arī reģistros reģistrētām personām Oficiālās elektroniskās adreses likuma pārejas noteikumu laikā (no 2019. gada 1. janvāra līdz 2019. gada 31. decembrim). Šajā noteikumu nodaļā ir noteiktas sistēmiskās pārbaudes, kas tiek veiktas, lai nodrošinātu iepriekš norādīto E-adreses izveidi, kā arī nodrošinātu aktuālu statusu par E-adresi Oficiālās elektroniskās adreses likumā noteiktajos gadījumos par E-adreses anulēšanu. Savukārt automātiski E-adrese tiek izveidota un tās konts tiek aktivizēts tiem E-adreses konta lietotājiem, kuriem E-adreses lietošana ir obligāta – valsts iestādei, reģistros reģistrētam tiesību subjektam, kā arī rezerves karavīram. E-adreses konta lietotājs no attiecīgās tīmekļa vietnes ([www.latvija.lv](http://www.latvija.lv) vai [www.viss.gov.lv](http://www.viss.gov.lv)) varēs nodot piekļuves tiesības citai personai, kas piekļūs lietotāja E-adreses konta saturam, izvēloties konkrēto tiesību apjomu. E-adreses konta lietotājam, kuram E-adreses lietošana nav obligāta, var deaktivizēt savu E-adreses kontu, kas nozīmē, ka E-adreses konta lietotājs var piekļūt E-adreses konta saturam, taču jauni ziņojumi no/uz deaktivizēto E-adreses kontu netiek sūtīti. Noteikumu projektā ir noteikts ierobežojums, ka E-adreses konta statusus nevar mainīt biežāk kā vienu reizi dienā. Taču automātiski E-adreses konts tiek deaktivizēts, ja tiek saņemta pazīme, ka fiziska persona, kurai ir aktivizēts E-adreses konts, atrodas apcietinātās vai notiesātās personas statusā slēgtā vai daļēji slēgtā tipa cietumā un Ieslodzījuma vietu pārvalde šādas ziņas sniedz E-adreses informācijas sistēmas pārzinim. E-adreses konta lietotājam ir iespēja sniegt informāciju par e-pasta adresi, ja viņš vēlas saņemt informatīvu paziņojumu par ziņojumu nosūtīšanu E-adreses kontā. E-adreses lietotājs būs pats atbildīgs par paziņojuma nesaņemšanu, ja paziņojuma saņemšanas pakalpojumā viņš būs norādījis neprecīzus vai nepareizus datus, kā rezultātā informatīvo paziņojumu nebūs iespējams nosūtīt, vai tas tiks nosūtīts uz nepareizu paziņojuma saņemšanas kanālu, kā arī, ja no E-adreses informācijas sistēmas pārziņa neatkarīgu iemeslu dēļ (piemēram, personas e-pasta servera darbības traucējumu dēļ) nebūs iespējams nosūtīt paziņojumu.**Noteikumu projekta V. nodaļa** nosaka kārtību, kādā Pilsonības un migrācijas lietu pārvalde, Uzņēmumu reģistrs, Tiesu administrācija, Valsts ieņēmumu dienests un citas iestādes, kuru rīcībā ir informācija par E-adreses konta lietotājiem, sniedz E-adreses informācijas sistēmas pārzinim E-adreses izveidei nepieciešamo informāciju un sniedzamās informācijas apjomu, kā arī kārtību, kādā izveido E-adresi un aktivizē E-adreses kontu, kā arī par E-adreses katalogā esošo informāciju. Lai nodrošinātu informācijas iegūšanu par E-adreses konta lietotājiem, izmantojot tīmekļa pakalpi, tiek nodrošināta informācijas iegūšana no Iedzīvotāju reģistra par fiziskām personām, no Nacionālo bruņoto spēku rezerves karavīru un rezervistu reģistra par rezerves karavīriem, no Nodokļu maksātāju reģistra par reģistros nereģistrētām personām un valsts iestādēm (tiešās pārvaldes iestādēm, valsts institūcijām, kas nav padotas Ministru kabinetam, atvasinātām publiskām personām un tās iestādēm, prokuratūrām), no Uzņēmuma reģistra reģistriem par reģistros reģistrētiem tiesību subjektiem un maksātnespējas procesa administratoriem, no Tiesu informatīvās sistēmās par tiesu iestādēm, no Izpildlietu reģistra par zvērinātiem tiesu izpildītājiem. **Noteikumu projekta VI. nodaļa** nosaka ziņojumu glabāšanas termiņu. E-adreses informācijas sistēmas nodrošina ziņojuma glabāšanu piecus gadus no ziņojuma piegādes E-adreses kontā, savukārt pastāvīgi tiek glabāta informācija par ziņojuma metadatiem. Noteikumu projektā ir noteikts, ka E-adreses konta lietotājs var dzēst arī pats savā kontā esošos ziņojumus. Anulējot E-adresi vai deaktivizējot tās kontu, E-adreses konta lietotājam tā kontā esošā informācija tiek dzēsta vienu gadu un vienu mēnesi no dienas, kad anulēta E-adrese vai deaktivizēts tās konts.E-adreses sistēmas pārzinis glabās un arhivēs datus atbilstoši Arhīvu likumā noteiktajai kārtībai. Savukārt, ja dokumentu glabāšanai paredzētais laiks un apjoms tiks pārsniegts, dokumenti no personas E-adreses konta tiks dzēsti, par to iepriekš paziņojot personai, jo privātpersonas privāto dokumentu glabāšana un arhivēšana nav valsts pārvaldes funkcija.**Noteikumu projekta VII. nodaļā** ir noteikti E-adreses sistēmas lietošanas nosacījumi, kas nosaka E-adreses konta lietotāja pienākumu informēt E-adreses informācijas sistēmas pārzini par iespējamies drošības riskiem vai apdraudējumiem. Pats E-adreses konta lietotājs ir atbildīgs par ziņojuma saglabāšanu pirms dzēšanas, kā arī atbildīgs par visām veiktajām darbībām E-adreses kontā.  |
| 3. | Projekta izstrādē iesaistītās institūcijas | Valsts reģionālās attīstības aģentūra |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes iestādes un privātpersonas.Ja E-adresi izveido un aktivizē visas Iedzīvotāju reģistrā reģistrētās fiziskās personas, tiktu izveidotas 1 830 779 E-adreses, tomēr ņemot vērā, ka pēc EUROSTAT datiem (skat. [http://digital-agenda-data.eu/charts/analyse-one-indicator-and-compare-countries#chart={"indicator-group":"egovernment","indicator":"i\_iugov12","breakdown":"IND\_TOTAL","unit-measure":"pc\_ind","ref-area":["BE","BG","CZ","DK","DE","EE","IE","EL","ES","FR","IT","CY","LV","LT","LU","HU","HR","MT","NL","AT","PL","PT","RO","SI","SK","FI","SE","UK","EU27"]}](http://digital-agenda-data.eu/charts/analyse-one-indicator-and-compare-countries#chart={"indicator-group":"egovernment","indicator":"i_iugov12","breakdown":"IND_TOTAL","unit-measure":"pc_ind","ref-area":["BE","BG","CZ","DK","DE","EE","IE","EL","ES","FR","IT","CY","LV","LT","LU","HU","HR","MT","NL","AT","PL","PT","RO","SI","SK","FI","S)) sniegtajām ziņām 56 % personu izmanto e-pakalpojumus, tad aptuvenais fizisko personu izveidotais e-adrešu skaits varētu būt 1 025 236.E-adreses projektam ir ilgtermiņa mērķis. Ja E-adresi izveido 215 250 Uzņēmumu reģistra reģistros reģistrētās privātpersonas (tai skaitā visas publiskas personas un iestādes (tas ir, 1360), kas saskaņā ar koncepcijas projektu „Koncepcija par vienotu institucionālo vienību un saimnieciskās darbības veicēju reģistrāciju” tiks iekļautas Uzņēmumu reģistra reģistros), kā arī 40 tiesas, Saeima, 46 prokuratūras (tai skaitā Ģenerālprokuratūra, tiesu apgabalu prokuratūras, specializētās prokuratūras), tad izveidotais e-adrešu skaits varētu būt 215 337.Ja E-adresi izveido un aktivizē visas Valsts ieņēmumu dienestā reģistrētas fiziskās personas – saimnieciskās darbības veicēji, t.sk. 125 zvērināti notāri, 1250 zvērināti advokāti, izveidotais e-adrešu skaits varētu būt 99 461. |
| 2. | Tiesiskā regulējuma ietekme uz tautsaimniecību un administratīvo slogu | Izveidota droša, ātra, ērta un uzticama elektroniskā saziņa starp valsts pārvaldes iestādēm un privātpersonām, kā rezultātā iestādēm un privātpersonām tiek samazinātas izmaksas atbilstības prasību izpildei – tiek nodrošināta saziņa elektroniskā vidē, tādējādi samazinās personas iesaistīšanās papīra dokumentu sagatavošanā un nosūtīšanā. |
| 3. | Administratīvo izmaksu monetārs novērtējums | Valsts reģionālās attīstības aģentūras administratīvo izmaksu monetārs novērtējums:* E-adreses konta lietotāju informēšana par izmaiņām un pārtraukumiem informācijas sistēmu pieejamībā:

C = (5.09 *euro*/h \* 0,5h)\*(1 ziņojums visiem lietotājiem \* 10 reizes gadā) = 25,45 *euro*;* dokumenta, kas apliecina, elektroniskā dokumenta nosūtīšanas vai saņemšanas faktu un laiku, izsniegšana:

C = (5.09 *euro*/h \* 1h)\*(100 lietotāji \* 1 reize gadā) = 509 *euro*;* E-adreses kontā esošo elektronisko dokumentu glabāšana un pieejamība normatīvajos aktos noteiktajos termiņos:

C = (5.09 *euro*/h \* 1h)\*(5,7 mlj. dokumentu \* 1 reize gadā) = 29.01 mlj. *euro.* Iespējamais iestāžu valsts budžeta līdzekļu ietaupījums saistībā ar administratīvajām izmaksām[[](http://titania.saeima.lv/LIVS12/SaeimaLIVS12.nsf/0/34EB468F515104BBC2257F420025EA00?OpenDocument" \l "_ftn1" \o ")[1](http://titania.saeima.lv/LIVS12/SaeimaLIVS12.nsf/0/34EB468F515104BBC2257F420025EA00?OpenDocument" \l "_ftn1" \o ")[]](http://titania.saeima.lv/LIVS12/SaeimaLIVS12.nsf/0/34EB468F515104BBC2257F420025EA00?OpenDocument" \l "_ftn1" \o "):Pēc jaunākajiem Latvijas e-indeksa datiem 2014. gadā valsts iestādēs (kopā izlasē iekļautas 102 iestādes) ir uzskaitīti 2271113 nosūtītie dokumenti (neskaitot iestāžu iekšējos dokumentus). No tiem kā elektroniskie dokumenti ir reģistrēti 768347 dokumenti jeb 33,8% no visiem dokumentiem. Papīra formā 2014. gadā kopumā reģistrēti 1502766 nosūtītie dokumenti.Aprēķināts, ka viena papīra dokumenta vidējās izmaksas ir 2,03 *euro*, ņemot vērā šādas izmaksu pozīcijas:1. tiešās izmaksas (papīra, printera un pasta izmaksas);
2. administratīvās izmaksas, kurās iekļautas darbinieka darba stundu skaits, kas nepieciešams dokumentu izdrukāšanai un nosūtīšanai pa pastu;
3. nepieciešamais laiks dokumenta parakstīšanai.

Ņemot vērā faktu, ka 2014. gadā kopumā papīra formā reģistrēti 1502766 nosūtītie dokumenti, valstij to administrēšana ir izmaksājusi 3053621 *euro*. Savukārt viena elektroniskā dokumenta vidējās izmaksas ir 0,37 *euro*, kas ir aptuveni 5 reizes mazāk nekā viena papīra dokumenta vidējās izmaksas. Ja visi 2014. gadā reģistrētie papīra formas nosūtītie dokumenti būtu elektroniskā formā, valsts kopumā būtu ietaupījusi 2490835 *euro*.**1.**       **Papīra dokumentu sagatavošana un nosūtīšana\*:**

|  |  |  |  |  |  |  |
| --- | --- | --- | --- | --- | --- | --- |
|   | Papīra dokumentu skaits | Administratīvās izmaksas dokumentu sagatavošanai nosūtīšanai (*euro*) | Administratīvās izmaksas dokumentu parakstīšanai (*euro*) |  Tiešās izmaksas (*euro*) | Izmaksas kopā (*euro*) | Viena papīra dokumenta izmaksas(*euro*) |
| 2014.gads kopā | 1 502 766 | 382 454 | 1 912 270 | 758 897 | 3 053 621 | 2,03 |

*\* Izmantotā formula un pieņēmumi*

|  |  |
| --- | --- |
| ***Formula*** | ***Pieņēmumi*** |
| *Administratīvās izmaksas tiek aprēķinātas pēc formulas****C=(f x l) x (n x b),****kur**C – administratīvās izmaksas,**f – stundas likme,**l – laika patēriņš,**n – dokumentu skaits,**b – biežums periodā* | *Administratīvās izmaksas dokumentu sagatavošanai nosūtīšanai**382 454 = (5,09 x 0,05) x 1 502 766,**kur 5,09 stundas likme,**0,05h jeb 3 minūtes dokumenta izdrukāšanai, ielikšanai aploksnē un nosūtīšanai**1 502 766 nosūtīto papīra dokumentu skaits**Administratīvās izmaksas dokumentu parakstīšanai**1 912 270 = (5,09 x 0,25) x 1 502 766,**kur 5,09 stundas likme,**0,25h jeb 15 minūtes  1 dokumenta parakstīšanai**1 502 766 nosūtīto papīra dokumentu skaits**Tiešās izmaksas**758 897 = 0,12 x 1 502 766 + (0,5 + 0,05) x 1 051 936**kur 0,5  pasta izmaksas,**0,05 aploksnes izmaksas**0,12 papīra un printera izmaksas,**1 051 936  – 70% papīra dokumentu, kuri tiek sūtīti pa pastu* |

**2.**       **Elektronisko dokumentu sagatavošana un nosūtīšana\*\*:**

|  |  |  |  |  |  |  |
| --- | --- | --- | --- | --- | --- | --- |
|   | Elektronisko dokumentu skaits | Administratīvās izmaksas dokumenta ielikšanai elektroniskajā sistēmā(*euro*) | Administratīvās izmaksas dokumenta parakstīšanai elektroniski sistēmā(*euro*) |  Tiešās izmaksas (*euro*) | Izmaksas kopā (*euro*) | Viena elektroniskā dokumenta izmaksas (*euro*) |
| 2014.gads kopā | 768 347 | 129 059 | 66 485 | 92 202 | 287 746 | 0,37 |

*\*\* Izmantotā formula un pieņēmumi*

|  |  |
| --- | --- |
| ***Formula*** | ***Pieņēmumi*** |
| *Administratīvās izmaksas tiek aprēķinātas pēc formulas****C=(f x l) x (n x b),****kur**C – administratīvās izmaksas,**f – stundas likme,**l – laika patēriņš,**n – dokumentu skaits,**b – biežums periodā* | *Administratīvās izmaksas dokumentu ielikšanai elektroniskajā sistēmā**129 059 = (5,09 x 0,033) x 768 347,**kur 5,09 stundas likme,**0,033h jeb 2 minūtes dokumenta ielikšanai dokumentu aprites elektroniskajā sistēmā**768 347 elektronisko dokumentu skaits**Administratīvās izmaksas dokumentu parakstīšanai**66 485 = (5,09 x 0,017) x 768 347,**kur 5,09 stundas likme,**0,017h jeb 1 minūte  1 dokumenta parakstīšanai**768 347 elektronisko dokumentu skaits**Tiešās izmaksas**92 202 = 0,12 x 768 347**kur 0,12 euro laika zīmoga izmaksas,**768 347 elektronisko dokumentu skaits* |

 |
| 4. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  | 36 590 | 66 868 | 252 206 |  |
| 2.1. valsts pamatbudžets |  | 36 590 | 66 868 | 252 206 |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  | -36 590 | -66 868 | -252 206 |  |
| 3.1. valsts pamatbudžets |  | -36 590 | -66 868 | -252 206 |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |   |
| 5.1. valsts pamatbudžets | -36 590 | -66 868 | -252 206 |   |
| 5.2. speciālais budžets |  |  |  |   |
| 5.3. pašvaldību budžets |  |  |  |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | No valsts budžeta nepieciešamie līdzekļi:      1. Tieslietu ministrijai (Uzņēmumu reģistram) informācijas sistēmas pielāgošanai 36 590 *euro* apmērā 2017. gadā:Uzņēmumu reģistra informācijas sistēmas pielāgošanai, lai nodrošinātu monitoringa servisu e-paraksta sistēmas pārzinim datu nodošanai par:1) jaunu subjektu reģistrāciju (nosaukums, reģistrācijas numurs, amatpersonas ar pārstāvības tiesībām);2) izmaiņām informācijā par amatpersonām ar pārstāvības tiesībām;3) subjekta izslēgšanu no reģistra.Informācijas sistēmas pielāgošanai nepieciešamas 126 cilvēkdienas, samaksa par vienu cilvēkdienu – 240 *euro* (bez PVN).126 cilvēkdienas x 240 *euro* = 30 240 *euro* x 1,21 (PVN) = 36 590 *euro* (EKK 2251 – Informācijas sistēmas uzturēšana). 2. Vides aizsardzības un reģionālās attīstības ministrijai (Valsts reģionālās attīstības aģentūrai) nepieciešami 63 853 *euro* 2018. gadā un 2019. gadā, un turpmāk ik gadu 145484 *euro*: 2.1. Atlīdzība 59 051 *euro* (t.sk. atalgojums (EKK 1100) – 47 434 *euro*; darba devēja valsts sociālās apdrošināšanas obligātās iemaksas, sociāla rakstura pabalsti un kompensācijas (EKK 1200) – 11 617 *euro*)  - 2 amata vietām 2018. gadā, t.sk:* 2 sistēmu administratoriem (amata saime 19.5, amata līmenis IVA, mēnešalgu grupa 12, alga 1647 *euro*):

Alga gadā: 1647 *euro*\*12mēneši\*1.2359DDnodoklis\*2 darbinieki = 48 852.66*euro*Vispārējās piemaksas 10%: 1647 *euro* \*10%\*12mēneši\*1.2359DDnodoklis\*2 darbinieki = 4 885.26 *euro*Prēmijas un naudas balvas 10%:  1647 *euro*\*10%\*12mēneši\*1.2359DDnodoklis\*2 darbinieki = 4 885.26 *euro*Polises: 214 *euro*\*2 darbinieki= 428 *euro* 2.2. Atlīdzība 133 479 *euro* (t.sk. atalgojums (EKK 1100) – 107 136 *euro*; darba devēja valsts sociālās apdrošināšanas obligātās iemaksas, sociāla rakstura pabalsti un kompensācijas (EKK 1200) – 26 343 *euro*) 5 amata vietām 2019. gadā un turpmāk ik gadu t.sk:* 3 sistēmu analītiķiem (amata saime 19.3, amata līmenis IIA, mēnešalgu grupa 11, alga 1382 *euro*):

Alga gadā: 1382 *euro*\*12mēneši\*1.2359DDnodoklis\*3 darbinieki = 61 488.50*euro*Vispārējās piemaksas 10%: 1382 *euro* \*10%\*12mēneši\*1.2359DDnodoklis\*3 darbinieki =  6 148.85 *euro*Prēmijas un naudas balvas 10%:  1382 *euro*\*10%\*12mēneši\*1.2359DDnodoklis\*3 darbinieki =  6 148.85 *euro*Polises: 214 *euro* \*3 darbinieki= 642*euro* * 2 sistēmu administratoriem (amata saime 19.5, amata līmenis IVA, mēnešalgu grupa 12, alga 1647 *euro*):

Alga gadā: 1647 *euro*\*12mēneši\*1.2359DDnodoklis\*2 darbinieki = 48 852.66 *euro*Vispārējās piemaksas 10%: 1647 *euro* \*10%\*12mēneši\*1.2359DDnodoklis\*2 darbinieki = 4 885.26 *euro*Prēmijas un naudas balvas 10%:  1647 *euro*\*10%\*12mēneši\*1.2359DDnodoklis\*2 darbinieki = 4 885.26 *euro*Polises: 214 *euro* \*2 darbinieki= 428 *euro* 2.3. izdevumi darba vietu uzturēšanai divām darba vietām 2018. gadā 4  802  *euro* (izmaksas aprēķinātas, ņemot vērā VRAA vidējās uzturēšanas izmaksas uz 1 darbinieku 2014.gadā, t.sk.: 270 *euro* ārzemju komandējumi (EKK 2120);120 *euro* pasts, internets, telefons (EKK 2219);254 *euro* elektrība (EKK 2223);317 *euro*komunālie pakalpojumi (EKK 2229);90 *euro* administratīvie izdevumi (EKK 2230);429 *euro* tehnikas remonts, telpu uzturēšana (EKK 2240);772 *euro*telpu noma (EKK 2260);149 *euro* biroja preces un inventārs (EKK 2310)) 2 401 *euro* \*2 darba vietas = 4 802 *euro* 2.4.  izdevumi darba vietu uzturēšanai piecām darba vietām 2019. gadā un turpmāk ik gadu 12  005 *euro* (izmaksas aprēķinātas, ņemot vērā VRAA vidējās uzturēšanas izmaksas uz 1 darbinieku 2014. gadā, t.sk.: 270 *euro* ārzemju komandējumi (EKK 2120);120 *euro* pasts, internets, telefons (EKK 2219);254*euro* elektrība (EKK 2223);317 *euro* komunālie pakalpojumi (EKK 2229);90*euro* administratīvie izdevumi (EKK 2230);429 *euro* tehnikas remonts, telpu uzturēšana (EKK 2240);772*euro* telpu noma (EKK 2260);149 *euro*biroja preces un inventārs (EKK 2310)) 2 401 *euro* \*5 darba vietas = 12  005 *euro* Valsts reģionālās attīstības aģentūrai, lai izstrādātu un ieviestu E-adreses 1. kārtas tehnisko risinājumu, nodrošinātu atbalsta funkcijas (sistēmas uzturēšana, programmēšana), izstrādātu un ieviestu 2. kārtas tehnisko risinājumu, nepieciešami trīs sistēmu analītiķi un divi sistēmu administratori. 5 amata vietas ir nepieciešamas, ņemot vērā līdzšinējo pieredzi projektu ieviešanā un projekta apjomu, kas sevī ietver sarežģītas informācijas sistēmas izveidi, ieviešanu un nepārtrauktas ekspluatācijas nodrošināšanu (t.sk. nodrošinot darbinieku aizvietojamību). Konkrētie amati ietvers šādus pienākumus, kas viennozīmīgi ietvers arī projektu un darba grupu vadību:Sistēmu analītiķis – atbild un vada informācijas sistēmas biznesa procesu izpēti un nepieciešamo prasību definēšanu un iestrādāšanu informācijas sistēmas (turpmāk – IS) funkcionalitātē:1. Vada sistēmas tehnisko un biznesa procesu prasības izstrādi – vada izveidojamās programmatūras vajadzību izpēti un apkopo tehniskās prasības pakalpojuma izveidei;
2. Piedalās un vada izveidojamās programmatūras vajadzību izpētē un tehnisko prasību programmatūras izveidē izstrādē;
3. Piedalās ar IS izveidi un darbību saistīto organizatorisko modeļu izveidē, kā arī plāno un organizē to izveidi un ieviešanu;
4. Piedalās un sniedz priekšlikumus par koplietošanas komponenšu, e-pakalpojumu un IS iespēju izmantošanu IS īstenošanā;
5. Izskata, sniedz atzinumus un pieņem ārpakalpojumu sniedzēju iesniegtos nodevumus (dokumentus un lietojumus), novērtē to atbilstību visām izteiktajām prasībām;
6. Vada IS testēšanu un akcepttestēšanu.

Sistēmu administrators:1. Nodrošina IS un tās informācijas tehnoloģijas (turpmāk – IT) infrastruktūras sagatavošanu, funkcionēšanu, programmatūras uzstādīšanu, administrēšanu un uzturēšanu;
2. Uzrauga un analizē IS un tās IT infrastruktūras tehnisko darbību, nodrošina tās nepārtrauktu darbību;
3. Veic IS (IT infrastruktūras, datu bāzu, operētājsistēmu, lietojumprogrammatūras) un datu rezerves kopēšanu, nepieciešamības gadījumā veic to darbības atjaunošanu no rezerves kopijām;
4. Administrē IS lietotājus;
5. Nodrošina IS nepārtrauktas darbības un atjaunošanas plāna izstrādi un veic pasākumus tā nodrošināšanā;
6. Nodrošina IS un tās infrastruktūras drošības, tehnisko un funkcionālo prasību izpildi, izstrādā priekšlikumus par šo prasību izpildes nodrošināšanai nepieciešamajiem pasākumiem;
7. Sniedz konsultācijas un praktisku palīdzību IS attīstības plānošanā un ieviešanā.

 No valsts budžeta nepieciešamie līdzekļi uzturēšanas izdevumu segšanai, kas rodas no veiktajiem kapitālajiem ieguldījumiem pabeigtos projektos saskaņā ar Ministru kabineta 2012. gada 11. decembra noteikumu Nr. 867 „Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 10.4. apakšpunktu (valsts pamatbudžeta bāzes izdevumi uzturēšanas izdevumu segšanai):1. 2018. gadā un turpmāk ik gadu – 3015 *euro* (EKK 2000 „Preces un pakalpojumi”) (budžeta apakšprogramma 11.01.00 „Pilsonības un migrācijas lietu pārvalde”):3015 *euro* (Preces un pakalpojumi – kods 2000):Vienotās migrācijas informācijas sistēmas programmatūras papildinājumu uzturēšanai turpmāk ik gadu, sākot no 2018. gada, 3 015 *euro* (EKK 2251 – informācijas sistēmas uzturēšana), jeb 10% (apmērs noteikts, vadoties no iepriekš izstrādāto sistēmu izveides atbalsta izmaksām) no pilnveidošanas izmaksām (30 153 *euro*):251,25 *euro* x 12 mēneši = 3 015 *euro*. 2. sistēmas izveides atbalsta izmaksas ik gadu, sākot no 2019. gada, tajā skaitā:Preces un pakalpojumi (EKK 2000):VARAM E-adreses informācijas sistēmas uzturēšanai nepieciešamas 210 cilvēkdienas (apjoms noteikts, vadoties no iepriekš veiktajiem programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem). Samaksa par vienu cilvēkdienu – 420 *euro* (bez PVN) (pēc vidējās tirgus cenas)210 c/d x 420 *euro* = 88 200 *euro*x 1,21 (PVN)= 106 722 *euro*(EKK 2251 – informācijas sistēmas uzturēšana). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pirmās kārtas E-adreses informācijas sistēmas un E-adreses pieteikšanās elektronisko pakalpojumu, valsts iestāžu darbinieku apmācībām oficiālās E-adreses izmantošanā, kā arī trīs darbinieku atlīdzībai, trīs darba vietu iekārtošanai un datorkomplekta iegādei, un trīs darba vietu uzturēšanai plānots segt, piesaistot finansējumu Eiropas Savienības struktūrfondu un Kohēzijas fonda  2014.–2020.gada plānošanas perioda darbības programmas „Izaugsme un nodarbinātība” 2.2.1.specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” ietvaros iekļaujot vismaz šādas izmaksas:* + e-pakalpojums E-adreses aktivizēšanai nepieciešamās infrastruktūras izmaksas;
	+ drošas dokumentu aprites un glabāšanas risinājums E-adreses vajadzībām (esošās iedzīvotāja darbavietas un iestādes darbinieka darbavietas pilnveide);
	+ paziņojumu servisa izveide (iedzīvotāja informēšanai par saņemtu ziņojumu);
	+ saskarnes lietvedības sistēmu pieslēgšana E-adreses risinājumam;
	+ auditācijas un drošības risinājuma pilnveide E-adreses vajadzībām;
	+ valsts iestāžu darbinieku apmācības oficiālās E-adreses izmantošanā;
	+ atalgojums un darba devēja valsts sociālās apdrošināšanas obligāto iemaksu veikšanai trīs darbiniekiem;
	+ netiešās izmaksas.

 Eiropas Savienības struktūrfondu un Kohēzijas fonda  2014.–2020.gada plānošanas perioda darbības programmu „Izaugsme un nodarbinātība” 2.2.1.specifiskā atbalsta mērķi „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” plānots piesaistīt arī šādu izmaksu segšanai:- Vienotās migrācijas informācijas sistēmas pielāgošana 30153 *euro* apmērā 2017. gadā.          Vienotās migrācijas informācijas sistēmas pielāgošanai ir nepieciešamas 70 darba dienas (apjoms noteikts pēc iepriekš veiktajiem Iedzīvotāju reģistra programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem). Samaksa par vienu darba dienu – 356 *euro* (bez PVN) (pēc vidējās tirgus cenas) (ņemot vērā, ka šobrīd nav zināms precīzs E-adreses reģistrēšanas tehniskais risinājums, precīzu darbietilpību nav iespējams noteikt, tādēļ norādīts prognozētais darbu apjoms)70 darba dienas x 356 *euro* = 24 920 *euro* x 1,21 (PVN) = 30 153 *euro*(EKK 5121 – datorprogrammas);- Uzņēmumu reģistra informācijas sistēmas pielāgošana 39 494 *euro* apmērā 2017. gadā:            Uzņēmumu reģistra informācijas sistēmas pielāgošanai, lai nodrošinātu monitoringu un datu sinhronizēšanu ar VRAA e-adrešu katalogu, ir nepieciešamas 66 cilvēkdienas, samaksa par vienu cilvēkdienu – 240 *euro* ( bez PVN).66 cilvēkdienas x 240 *euro* = 15840 *euro* x 1,21 (PVN) = 19166 *euro* (EKK 5121 – datorprogrammas);            Uzņēmumu reģistra informācijas sistēmas pielāgošanai, lai nodrošinātu datu ievadi par jauna adresāta ieviešanu un šo datu nodošanu VRAA e-adrešu katalogam, ir nepieciešamas 70 cilvēkdienas, samaksa par vienu cilvēkdienu – 240 *euro* (bez PVN) (ņemot vērā, ka šobrīd nav zināms precīzs E-adreses reģistrēšanas tehniskais risinājums, precīzu darbietilpību nav iespējams noteikt un norādīts prognozētais darbu apjoms).70 cilvēkdienas x 240 *euro* = 16 800 *euro* x 1,21 (PVN) = 20328 *euro* (EKK 5121 – datorprogrammas);- iestāžu administratoru apmācībām oficiālās elektroniskās adreses izmantošanā 2018. gadā:            400 cilvēkstundas (norādīts kopējais stundu skaits, kas tiek sadalīts ar apmācāmo skaitu un vienas apmācības garumu; apjoms ietver apmācību satura, nodrošinājuma un infrastruktūras izmaksas – noteiktas, vadoties no iepriekšējas pieredzes ar līdzīga apjoma sistēmas ieviešanu) x 71 *euro* (pēc vidējās tirgus cenas) (ar PVN) = 28 400 *euro*. Finansējums Tiesu informācijas sistēmas un Izpildu lietu reģistra pielāgošanai paredzēts no Eiropas Reģionālā Attīstības fonda līdzekļiem, atbilstoši Eiropas Savienības struktūrfondu un Kohēzijas fonda  2014. – 2020. gada plānošanas perioda darbības programmas „Izaugsme un nodarbinātība” 2.2.1.specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektam „Tiesu informācijas sistēmas attīstība”.Gadījumā, ja paredzētais finansējums no Eiropas Reģionālā Attīstības fonda līdzekļiem nebūs pietiekošs, tiks pārskatīti E-adreses izveides termiņi un obligāto lietotāju grupas. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Vides aizsardzības un reģionālās attīstības ministrijas tīmekļa vietnē [www.varam.gov.lv](http://www.varam.gov.lv) sadaļā „Normatīvo aktu projekti” 2016.gada 30.decembrī tika publicēts paziņojums par sabiedrības līdzdalības iespējām noteikumu projekta izstrādes procesā, līdz ar to ieinteresētajām personām ir iespēja izteikt viedokli un sniegt priekšlikumus. |
| 2. | Sabiedrības līdzdalība projekta izstrādē | Noteikumu projekts kopā ar sākotnējās ietekmes novērtējuma ziņojumu (anotāciju) 2016.gada 30.decembrī ievietots Vides aizsardzības un reģionālās attīstības ministrijas tīmekļa vietnē [www.varam.gov.lv](http://www.varam.gov.lv) sadaļā „Sabiedrības līdzdalība”, aicinot sabiedrību izteikt savu viedokli, iesniedzot ministrijai priekšlikumus rakstiskā veidā. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrijas, Valsts reģionālās attīstības aģentūra, visas valsts pārvaldes iestādes (valsts un pašvaldības iestādes). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Paplašināsies Valsts reģionālās attīstības aģentūras uzdevumi, jo tā nodrošinās oficiālās E-adreses uzturēšanu un attīstību. Tiks izveidotas papildu 5 amata vietas. |
| 3. | Cita informācija | Nav. |

Anotācijas IV, V sadaļa – projekts šo jomu neskar.

Vides aizsardzības un

reģionālās attīstības ministrs K.Gerhards

Vides aizsardzības un

reģionālās attīstības ministrijas valsts sekretārs R.Muciņš

Gaile, 67026546

inese.gaile@varam.gov.lv